HILLSONG TV Rauniot eläviksi 2/2
Herätä eloon rauniot Nimesi kauneudessa
Anna sen nousta tuhkasta Jumala, ikuisesti hallitset
Sieluni löytää turvapaikan -
siipiesi suojassa
Rakastan sinua iäti ja laulan ikuisesti
Herätä eloon rauniot
Mitähän loistokasta raunioista voidaan tehdä?
Olemme usein jonkin ennen loistok- kaan asian raunioiden ympäröimiä.
Se voi olla kotiasiat, ihmissuhteet, talous tai unelmat.
Silloin miettii, mitä ihmettä sen tilanteen kanssa voi tehdä.
Jumala voi tehdä raunioilla jotakin yliluonnollista.
Jatkan aiheesta "Rauniot eläviksi".
Seurakunnassamme on siitä laulu "Herätä eloon rauniot".
Jumala voi tehdä jotakin kuolleille.
Jeesuksen ylösnousemuksessa näkee, mihin Jumala pystyy.
Hän voi tehdä jotakin voimallista elämässäsi tämän sanan kautta.
EDELLISESSÄ JAKSOSSA
Aiheenamme on ollut eläväksi tulevat rauniot.
Vanhassa testamentissa loistokkaat rauniot viittasivat erityisesti -
Jumalan huoneeseen, Jumalan temppeliin.
Temppeli, Herran huone, -
poltettiin maan tasalle ja se oli vain savuavina raunioina.
Mutta kun lukee Esran kirjan, -
näkee, kuinka kauheassa, musertavassa tappiossa -
Jumala alkaa puhua armon sanoja.
Rauniot voivat puhua monista asioista.
Ne voivat puhua tuhosta, hävityksestä, taistelun arvista.
Ne voivat tarkoittaa hylkäystä tai laiminlyöntiä.
Ehkä avioliitto on savuavina raunioina.
Ihmissuhteet, kumppanuus, ystävyys.
Unelma, johon uskoit, jokin mitä toivoit, on raunioina.
Mutta Kristuksen ja evankeliumin sanoma -
on sanoma eläväksi tulevista rauniois- ta. "Hänen nimensä kauneudessa.
Anna sen nousta tuhkasta. Jumala, ikuisesti hallitset."
Kun he alkoivat rakentaa, temppeli näytti yhä raunioilta -
eikä joltakin loistokkaalta.
Mutta kuunnelkaa, mitä ihmiset tekivät luvussa Esra 3.
He eivät odottaneet raunioiden elpymistä alkaakseen ylistää Jumalaa.
Päinvastoin. Kun perustus oli laskettu, -
aivan raunioiden eläväksi tulemisen alussa, he alkoivat ylistää Jumalaa.
Kaikkialla Sanassa toistuu teema, että jos tahtoo nähdä raunioiden elpyvän, -
pitää ymmärtää ylistyksen voima ja ylistää tiensä ihmeeseen, -
ylistää tiensä lupaukseen, ylistää tiensä voittoon Jeesuksen nimessä.
Esran kirjassa rauniot eivät tulleet eläviksi vain ylistyksen voimasta.
Toinen voima oli mahtava. Ne tulivat eloon profetian voimasta.
Esra 6:14 kertoo siitä. Ajatus on todella upea.
Esra 6:14: -
"Niin juutalaisten vanhimmat rakensivat, ja työ onnistui heille -
[kahden Vanhan testamentin profeetan] profeetta Haggain -
ja Sakarjan, Iddon pojan, ennustuksen tukemana.
Ja he saivat sen valmiiksi -
Israelin Jumalan käskyn ja Koorek- sen, Daarejaveksen ja Artahsastan, -
Persian kuninkaan, käskyn mukaan."
He rakensivat ja saivat sen valmiiksi.
He menestyivät rakennustyössä.
He aloittivat ylistyksellä, mutta profetian voima toi onnistumisen.
Profetia puhuu elämää tulevaisuuteen.
Kiitän Jumalaa, että Sana puhuu elämää tulevaisuuteemme.
En tiedä, kuinka jotkut saavat muutettua tämän kielteiseksi kirjaksi.
He seisovat saarnatuoleissa ja tekevät tästä kielteisen kirjan.
Tämä kirja puhuu elämää. Se profetoi tulevaisuudesta ja toivosta.
Jos tahdot raunioiden elpyvän, -
ymmärrä ylistyksen voima ja ymmärrä profetian voima.
Profetia on minulle enemmän kuin outo kristitty, joka tulee luokse.
Kun hän on joku jumalinen, johon luotat, joka puhuu elämää -
ja jonka julistuksessa on profeetallinen sävy, -
se puhuu elämää, toivoa ja rohkaisua sinuun.
Sillä Haggain ja Sakarjan profetioiden mukaan -
temppelin rakennustyö sekä menestyi että tuli valmiiksi. Kaunista.
Nämä profeetat puhuivat kolmanneksi ja toiseksi viimeisissä VT:n kirjoissa.
Haggain sanat liittyivät kokonaan Herran huoneeseen.
Hän puhui siitä, että ihmiset laiminlöivät Herran huonetta -
ja panostivat vain omaan taloonsa.
Oma talo ei ollut se ongelma vaan se, -
että he eivät nähneet Jumalan tarkoitusta temppelilleen.
Hag. 2:6: "Sillä näin sanoo Herra".
Hän sanoi: "Sillä näin sanoo Herra."
Seuraavien 3―4 jakeen aikana hän toistaa neljästi: "Näin sanoo Herra."
"Näin sanoo Herra: -
[...] minä täytän tämän temppelin kunnialla, sanoo Herra Sebaot."
Sinä olet Pyhän Hengen temppeli. Ehkä jokin elämässäsi on raunioina.
Ehkä koet olevasi raunioina seurakunnassa.
Aloitit jostakin palvelutyöstä, ehkä työtoverin kanssa -
ja nyt suhde näyttää olevan ikuisesti raunioina.
Uskomme sanaan "näin sanoo Herra". Missä asiassa Hän sanoo niin sinulle?
Minkä Hän tahtoisi nähdä palaavan loistoonsa Jumalan temppelissä?
Olet Pyhän Hengen temppeli.
Hän tahtoo tehdä sinussa jotain loistokasta.
Hän tahtoo tehdä seurakunnissamme, Herran huoneessa, jotakin loistokasta.
Hän tahtoo raunioiden heräävän eloon nimensä kauneudessa.
Nousevan tuhkasta. Arpeutettuna ikuisesti hallitset.
Kun kuljemme läpi tulen, voimme nostaa päämme -
ja henkemme elpyy Hänen kertomuksessaan.
Voimme katsoa ristiin, jossa virheemme hukkuu -
Hänen ihmeellisen armonsa valoon. Se on voimallista.
Haggai sanoi: "Tämä temppeli täyttyy kunnialla."
Olipa raunio mikä tahansa, voisinko puhua profeetallisesti elämääsi, -
että tämä temppeli täyttyy kunnialla.
Seuraava asia tulee seuraavassa jakeessa (jae 8): -
"Minun on hopea, ja minun on kulta, sanoo Herra Sebaot."
Kaikki resurssit, mitä Jumalan tahtoon tarvitaan, on Jumalan.
Pitää vain uskoa, että Jumala antaa tahtonsa tapahtua elämässämme.
Usein se mikä voisi olla loistokasta pysyy raunioina.
Meillä on kirkossamme perustukset rakennukselle, johon tähtäämme.
Se on seurakuntaa, lastentyötä, nuortentyötä, -
raamattukoulun laajennusta, TV-työtä ja monia eri asioita varten, -
mutta nyt se on vielä vanhoja, lahoavia perustoja.
Minua rohkaisee tieto, että kaikki hopea ja kulta on Herran, -
Jeesuksen nimessä. Jumala käyttää aina ihmisiä toteuttaakseen tahtonsa.
Kolmas "näin sanoo Herra" Haggain kirjassa on: -
"Tämän temppelin myöhempi kunnia on oleva suurempi kuin aikaisempi."
Joku sanoi: "Paras on vielä tulossa."
Se, mitä Jumala tekee myöhemmin, on suurempaa, kuin mitä on takanasi.
Jos luulet parhaiden päiviesi olevan ohi, tartu ylistyksen voimaan.
Ymmärrä, että Sana puhuu elämää tulevaisuuteesi.
Ajanjakson loppu ei ole kohtalon päätös. Paras on vielä tulossa.
Myöhemmän temppelin kunnia on aiempaa suurempi.
Jumala antaa sen nousta tuhkasta, rikkinäisestä unelmasta, kivusta, -
savuavista raunioista ja tappiosta ja Hän tekee siitä jotakin loistokasta, -
koska myöhemmän temppelin kunnia on suurempi kuin aiemman.
Neljäs "näin sanoo Herra" on tämä: -
"Ja tässä paikassa minä annan vallita rauhan, -
sanoo Herra Sebaot."
"Tässä paikassa minä annan vallita rauhan."
On ihanaa, kun Sana alkaa puhua elämää tulevaisuuteen.
Elämme maailmassa, joka yrittää viedä kaiken toivomme.
Sitten oli Sakarja.
Hän profetoi Jumalan temppelin jälleenrakentamisesta.
Temppeli oli savuavina raunioina.
Niistä raunioista tulee jotakin loistokasta. Ne elpyvät. Sak. 4:6: -
"Ei sotaväellä eikä voimalla, vaan mi- nun Hengelläni, sanoo Herra Sebaot."
Sakarja alkoi puhua vuorelle.
"Mikä olet sinä, suuri vuori [...]? Lakeudeksi sinä!"
Este, se, mikä pidättää sinua, tasoitetaan lakeudeksi.
Tie eteenpäin aukeaa Jeesuksen nimessä.
Sakarja huusi: "Suosio, suosio sille!"
Se on kaunista, kun alamme huutaa suosiota, suosiota, -
armoa, armoa, esteelle edessämme.
Ylistämme. Annamme Sanan puhua elämää.
Opimme puhumaan armoa ja suosiota edessämme oleville asioille.
Sakarjan kirjassa sanotaan: "Älä pidä halpana pienten alkujen päivää."
Sakarjan päivinä ihmiset eivät rakentaneet vain temppeliä.
He rakensivat tulevaisuutta.
Rakastan tätä jaetta. Ihan todella.
Jakeessa 9:9 Sakarja alkaa puhua Jeesuksesta.
"Iloitse suuresti, tytär Siion, -
riemuitse, tytär Jerusalem, sillä sinun kuninkaasi tulee sinulle!
Vanhurskas ja auttaja hän on, -
on nöyrä ja ratsastaa aasilla, aasintamman varsalla."
Sakarja alkaa puhua Jeesuksesta, Messiaasta.
Hän puhuu elämää tulevaisuuteen. Jos sinulla on jokin raunioina, -
anna Sanan puhua Jeesuksen tahtoa tulevaisuuteesi.
Jotkut odottivat kuningasta valkoisella ratsulla, -
mutta saivatkin puusepän aasilla.
Jos uskomme avoimesti, että Jeesus Kristus, -
nöyrä ratsastaja aasin päällä, Jeesus Kristus, -
se puhaltaa elämää tulevaisuuteesi. En tahdo vain saarnata tänään.
Tahdon, että alatte uskoa raunioiden heräävän eloon.
Että särkyneet ja taakse jätetyt asiat voivat elpyä.
Uskon, että pitkät ihmissuhteet, jotka ovat rikkoutuneet ja raunioina, -
Jumala voi tehdä ihmeen ja herättää ne eloon Jeesuksen nimessä.
Jos taloutesi on raunioina, kaikki hopea ja kulta on Herran.
Ehkä toivosi, unelmasi, uskosi tai rukouksesi tuntuu olevan raunioina.
Ehkä joidenkuiden maine on kirjaimellisesti raunioina.
Mutta hyvä uutinen on se, että rauniot heräävät eloon!
Hänen nimensä kauneudessa. Ne nousevat tuhkasta.
Niin kaikkivaltias Jumala tahtoo ja lupaa.
Mietin, mitä Jumala tahtoo sanoa tulevaisuuteesi tai palvelutyöhösi.
Pyydän ystävääni, pastori Robert Fergussonia tulemaan lavalle.
En vielä lakkaa saarnaamasta. Minulla on vielä sanottavaa.
Mutta nouskaa ylös.
Pyydän työtoveriani Robertia profetoimaan tälle konferenssille.
Uskon siihen, että Sana puhuu elämää konferenssin alusta asti.
Uskotaan, että Jumala puhuu meille nyt -
profeetallisen sanan kautta Jeesuksen nimessä.
Nostetaan kätemme. Niin kuin profee- tan pitää herättää sisäistä lahjaa, -
niin tulee meidän herättää henkemme vastaanottamaan Jumalan Sanaa.
Miksi hämmästyä, kun Jumala eheyttää särkyneet?
Miksi järkyttyä, kun Hän rakentaa jälleen rauniot?
Jumala on mahdottoman Jumala. Hänen nimensä on vertaansa vailla.
Hän on jokaisen olosuhteesi ja tilanteesi yläpuolella.
Jumala on tässä paikassa muuttaakseen elämääsi.
Jumala on läsnä täällä parantaakseen sairaat.
"Ei Jumala ole ihminen, niin että hän valhettelisi, -
eikä ihmislapsi, että hän katuisi."
Kun Hän puhuu, hän toimii. Kun Hän lupaa, hän täyttää sen.
Hän on päättänyt siunata, eikä mikään ennustus, noituus tai kirous -
voi käydä Jumalan siunaamia vastaan.
Kuninkaan huuto on Hänen kansansa keskellä -
ja tämä on ennalleenasettamisen paikka.
Tämä on jälleenrakennuksen paikka.
Tämä on paikka, jossa Jumala toteuttaa tarkoituksensa.
Tässä paikassa ihmiset saavat näkyjä.
He saavat ymmärryksen Jumalan tarkoituksesta elämässään.
He saavat uudistetun toivon.
Täyttäköön toivon Jumala sinut toivolla ja rauhalla, -
niin että olet ylitsevuotavan täynnä toivoa Pyhän Hengen voimasta.
Tämä on kirkastumisen paikka, jossa saa ymmärrystä Hänen kunniastaan.
Kuin Johanneksen kirkastusvuorella, todistuksesi tämän jälkeen on oleva: -
"Saimme katsella Hänen kunniaansa.
Olimme Hänen majesteettisuutensa todistajia." Tämä on vapauden paikka.
Jumala vapauttaa vangitut.
Lisääntykööt lampaanne laitumillanne tuhansin ja kymmenin tuhansin, -
olkoot päällikkönne asemassaan vakaat, -
ja aittanne täynnä kaikenlaista varustusta.
Kiitos Jeesus! Aamen!
Jumala ei kutsunut sinua pilkatakseen sinua.
Hänen sanansa on erehtymätön, muuttumaton, pysyvä.
Vastustamaton ja vankkumaton on elävän Jumalan Sana.
Hänen nimensä on korkein ja suurin. Kaikki toivomme on kiinni Hänessä.
Hänen Sanansa on erehtymätön ja lupauksensa vuorenvarmoja.
Kaikki toivomme on Herrassa tänään. Jos uskot sen, huuda "aamen"!
Huuda "aamen"! Ylistetään! Annetaan ylistyksen voiman vallata areena.
Ylistäkää Häntä! ylistäkää Häntä! Ylistäkää Häntä Jeesuksen nimessä!
Kiitos Jeesus!
Katso savuavia raunioita silmästä silmään ja ylistä Herraa.
Kiitos Herra. Kiitos Jeesus. Kiitos Jeesus.
Voitte istuutua.
Kuunnelkaa vielä pari minuuttia.
Rauniot heräsivät eloon ylistyksen voimasta ja profetian voimasta.
He menestyivät ja saivat valmiiksi rakennustyön -
kahden VT:n profeetan sanojen kautta.
Lisäksi rauniot heräsivät eloon henkilökohtaisesta voimasta.
En tarkoita sillä mitään itseapua tai motivaatiokurssia.
Henkilökohtainen voima syntyy suhteesta, läheisyydestä Jeesukseen.
Siinä on kyse antautumisesta, omistautumisesta Kristukselle.
Pyhän Hengen voimasta voit saada siitä elämääsi voimaa, -
jota et kuvitellut mahdolliseksi.
Esra tunsi ylistyksen voiman. Hän tunsi profetian voiman.
Mutta hän tunsi myös henkilö- kohtaisen antaumuksen voiman.
Esra 7:10: "Sillä Esra oli kiinnittänyt sydämensä Herran lain tutkimiseen, -
seuratakseen sitä ja opettaakseen Israelissa lakia ja oikeutta."
Anna Sanan puhutella. Rakasta Sanaa.
Elä Sanaa. Johdata muita Sanan tuntemisessa.
Esra valmisteli sydämensä.
Hän antoi Jumalan Sanan tehdä työtä sydämessään.
Esra valmisteli sydämensä etsimään Sanaa.
Hän antoi Sanan. Hän rakasti Sanaa.
Ja hän toteutti sitä. Hän antoi, rakasti ja eli Sanaa.
Hän eli sitä todeksi ja opetti toisia.
Hän antoi, rakasti, eli ja opetti toisia maailmassa.
Johdetaan lähimmäisiämme Jumalan Sanassa.
Johdetaan perhettämme Sanassa.
Johdetaan omaa elämäämme Sanassa. Omistaudutaan.
Kun rauniot heräävät eloon voi olla täynnä epätoivoa ja lannistusta.
Voi olla täynnä syytöksen painoa, lannistusta, ongelmia, sitä, -
että kaikki tehdään tyhjäksi, ja syytöksiä.
Mutta kun tuntee ylistyksen voiman, -
kun antaa Jumalan Sanan puhua elämää tulevaisuuteen -
ja kun omistautuu joka päivä Kristukselle -
rakentaen läheisyyttä Herraan Jeesukseen, -
sisäinen ihminen kasvaa Pyhän Hengen voimasta, -
niin että siitä alkavat virrata elävät vedet.
Niin näet, mitä Jumala tahtoo tehdä elämässäsi ja sen kautta muissa.
Viimeinen raamatunkohta. Se on ihana.
Se on jälleen Esran kirjasta, josta olen muutenkin puhunut.
Esra 8:21: "Minä kuulutin siellä Ahava-joella paaston..."
Ahava. Pidän siitä.
Se tarkoittaa rakkautta. Se oli rakkauden joki.
Ahavajoella hän kuulutti paaston. Siitä osasta en pidä.
Siis paastosta.
"...että me nöyrtyisimme Jumalamme edessä -
ja anoisimme häneltä suotuisaa matkaa itsellemme, -
vaimoillemme ja lapsillemme ja kaikelle omaisuudellemme."
Ahavajoella he rukoilivat Jumalalta oikeaa tietä.
Maailmassa on monia valintoja ja teitä, joita voi kulkea.
Myös johtajat ja pastorit voivat seurata ja lukea monia juttuja.
Mutta etsitään Herralta oikeaa suuntaa itsellemme, -
perheellemme, pienokaisillemme -
ja kaikelle, mitä Jumala meille antaa.
Jos tahtoo nähdä raunioiden elpyvän, en tiedä sille parempaa keinoa.
Ihmiskunta pilaa sen, mikä on loistokasta.
Jumala tekee loistokkaaksi sen, mikä on raunioina.
Me turmelimme Jeesuksen ristillä, -
mutta kolme päivää myöhemmin Jumala teki raunioista loistokasta.
Sillä hetkellä kaikki Jumalan lupaukset tuntuivat olevan raunioina.
Jeesuksen väite, että Hän on Jumalan Poika, tuntui olevan raunioina.
Opetuslasten ja Jeesusta rakasta- neiden toivo tuntui olevan raunioina.
Mutta...
Rauniot heräsivät eloon Hänen nimensä kauneudessa.
Olemme usein jonkin ennen loistokkaan raunioiden ympäröimänä.
Se voi olla kotiasia, ihmissuhde, jokin muu elämänalue, talous tai unelma.
Mitä se onkin, kohtaamme raunioita.
Kohtaamme vastustusta, lannistusta, ongelmia, ehkä syyttävän sormen.
Saatat miettiä, miten ihmeessä voisit kohdata sen tilanteen.
Raamatun mukaan paras keino on ylistää tiensä ulos ongelmasta.
Pietari teki niin vankilassa. Hän ylisti tiensä ulos.
Niin Jeesus teki, kun Lasarus oli kuollut. Hän alkoi ylistää Jumalaa: -
"Isä, kiitos siitä, että olet kuullut minua." Lasarus oli vielä kuollut.
Ylistyksen jälkeen Hän uskoi ja Lasarus nousi kuolleista.
Mooses ylisti Punaisenmeren äärellä ihmeen väärällä puolen.
Niin kehotetaan psalmeissa: "Käykää hänen portteihinsa kiittäen".
Niin he tekivät rakentaessaan temp- peliä. Vasta perustukset oli laskettu.
Mutta ihmiset ylistivät ja huusivat niin kovaa, että se kuultiin kauas.
Rohkaisen sinua tuntemaan ylistyksen voiman, -
Sanan voiman, kun se puhuu elämää sinuun, -
ja sen voiman, että viettää aikaa Hänen kanssaan.
Profeetta Esra sanoi, että hän aikoo etsiä oikeaa tietä itselleen, meille, -
pienokaisillemme, perheellemme ja asemallemme.
Viedään Jumalalle kaikki, mitä Hän on meille antanut: -
koti, perhe, henkilökohtainen elämä. Omistaudutaan Hänelle.
Ylistyksen voima, profetian voima -
ja henkilökohtainen voima suhteesta Jumalaan -
saa rauniot heräämään eloon.
Missä rohkeuteni loppuu
Saakoon sydämeni vahvistua läsnäolossasi
Kuljen läpi tulen
Pää kohotettuna
Ja henkeni elpyy kertomuksessasi
Ja katson ristiin, jossa virheeni hukkuu -
ihmeellisen armosi valoon
Herätä eloon rauniot Nimesi kauneudessa
Anna sen nousta tuhkasta
Jumala, ikuisesti hallitset
Sieluni löytää turvapaikan siipiesi suojassa
Rakastan sinua iäti ja laulan ikuisesti
Herätä eloon rauniot
Nimesi kauneudessa
Anna sen nousta tuhkasta
Jumala, ikuisesti hallitset
Sieluni löytää turvapaikan -
siipiesi suojassa
Rakastan sinua iäti ja laulan ikuisesti
Herätä eloon rauniot Nimesi kauneudessa
Anna sen nousta tuhkasta
Jumala, ikuisesti hallitset
Tämä toivo on sieluni ankkuri, puhdas ja pysyvä.
Se vie minut luonnollisesta suoraan ikuisuuteen Jumalan läsnäoloon.
Jos uskomme, että Hänen nimensä on korkeampi -
ja Hänen Sanansa on suurempi, -
voimme ankkuroida kaiken toivomme niihin kahteen asiaan.
Totuus minusta ei enää perustu suoritukseen, tekoihin, -
menneisyyteen, nykyisyyteen eikä ansioluetteloon.
Totuuden minusta määrittelee evankeliumi.
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Kristus, tässä olemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
Kiitos seurasta. Arvostan sitä.
Olen pari viikkoa puhunut aiheesta "Rauniot eläviksi".
Rukoilen, että se on puhunut elämää -
ja että uskot raunioiden heräävän eloon.
Ehkä et kuullut ensimmäistä osaa.
Sen voi ladata iTunesista ilmaiseksi. Saat kuulla Jumalan Sanaa.
Voit ladata Hillsongin sovelluksen puhelimeesi tai katsoa tv-ohjelmaa.
Jumalan siunausta.
Suomennos: Maija Tuukkanen